CELEX: 62012TN0119
Language: fi
Date: 2012-03-05 00:00:00
Title: Asia T-119/12: Kanne 5.3.2012 — USFSPEI ja Loescher v. neuvosto

9.6.2012   
            
            
               FI
            
            
               Euroopan unionin virallinen lehti
            
            
               C 165/21
            
         Kanne 5.3.2012 — USFSPEI ja Loescher v. neuvosto
   (Asia T-119/12)
   2012/C 165/37
   Oikeudenkäyntikieli: ranska
   
      Asianosaiset
   
   
      Kantajat: Union syndicale fédérale des services publics européens et internationaux (USFSPEI) (Bryssel, Belgia) ja Bernd Loescher (Rhode-Saint-Genèse, Belgia) (edustajat: asianajajat A. Coolen, J.-N. Louis, É. Marchal ja D. Abreu Caldas)
   
      Vastaaja: Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan komission ehdotuksesta neuvoston asetukseksi Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 201119.12.2011 tehdyn neuvoston päätöksen 2011/866/EU
            
         
               —
            
            
               velvoittamaan neuvoston maksamaan kantaja Loescherille ja Euroopan unionin muille virkamiehille ja muulle henkilöstölle erääntyneet palkka- ja eläke-erät, joihin heillä on oikeus 1.7.2011 lukien, sekä niihin erääntyneiden erien eräpäivistä lukien lisättävä Euroopan keskuspankin perusrahoitusoperaatioille vahvistaman korkokannan mukainen viivästyskorko lisättynä kahdella prosenttiyksiköllä
            
         
               —
            
            
               velvoittamaan neuvoston maksamaan USF:lle ja kantajalle yhden euron symbolisen korvauksen henkisestä kärsimyksestä, joka aiheutui siitä, että 19.12.2011 tehdyn neuvoston päätöksen 2011/866/EU tekeminen oli virkavirhe, ja
            
         
               —
            
            
               velvoittamaan Euroopan unionin neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat seuraaviin kanneperusteisiin, jotka koskevat
   
               —
            
            
               yhtäältä Euroopan unionin virkamiehiin sovellettavien henkilöstösääntöjen 64, 65 ja 65 a artiklan ja henkilöstösääntöjen liitteessä XI olevan 1 ja 3 artiklan rikkomista sekä SEU 4 artiklan 3 kohdasta johdettavien vilpittömän yhteistyön ja johdonmukaisuuden periaatteiden, luottamuksensuojan periaatteen sekä periaatteesta patere legem quam ipse fecisti johdettavan velvollisuuden loukkaamista ja
            
         
               —
            
            
               toisaalta kolmen osapuolen neuvottelumenettelyn käyttöönottamisesta 23.6.1981 tehdyn neuvoston päätöksen rikkomista, koska ei ollut varmistettu sitä, että henkilöstön ja hallintoviranomaisten näkemykset olivat todella jäsenvaltioiden edustajien tiedossa ennen riidanalaisen päätöksen tekemistä.